Mõdriku-Paasvere oosistik

Mõdriku-Paasvere oosistik on Lääne-Virumaal Vinni vallas paiknev oosistik. See koosneb neljast oosiahelikust ja kulgeb loodest kagusse. Tuntumad Mõdriku-Paasvere oosistikul asuvad oosid on Mõdriku, Saueaugu, Voore, Veeru, Küti, Kulina ja Roela. Mõdriku ja Saueaugu vahelisel alal külgneb oosidega mõhnastik ning seetõttu ei tule oosid pinnamoes kuigi selgelt esile. Oosiahelik on paremini jälgitav Voorest lõuna pool, sest läände jääb moreentasandik ja itta soostunud orund.Martin Suuroja, Kalle Suuroja. "Virumaa loodusmonumendid", Tallinn: Tallinna Raamatutrükikoda, 2012

Mõdriku-Paasvere oosistikul asuvate ooside harjakõrgus on 95–107 m. Oosistiku suhteline kõrgus on 10–15 m, Roelast lõuna pool 3–5 m. Ooside eristuvad kõrged tipud paiknevad korrapäraselt üksteisest 40–50 m kaugusel.

Vaata ka
Mõdriku-Roela oos

 Viited 

Kategooria:Eesti oosid
Kategooria:Vinni vald